पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी में कुछ निजी अस्पताल तो सब हदें पार करने लगे हैं। अलवर के टपूकड़ा में एक निजी अस्पताल में रेमडेसिवीर बता दूसरे ही इंजेक्शन लगा दिए। फिर भी एक इंजेक्शन के 15 हजार रुपए वसूले। यही नहीं एक दिन के बेड के 30 हजार रुपए वसूलने का मामला प्रशासन के सामने आया। वहीं, अधिकारियों ने मौके पर जांच करने के बावजूद अभी कोई कार्रवाई नहीं की गई है।
टपूकड़ा सरपंच प्रतिनिधि विपुल गर्ग ने सीएमएचओ डॉ ओपी मीणा व एडीएम रामचरण शर्मा को इस फर्जीवाड़े के सबूत दिए हैं। मामले में प्रशासन के अधिकारी कह रहे हैं कि जांच करके कार्रवाई की जाएगी।
दिल्ली के मरीजों से लूट
टपूकड़ा क्षेत्र भिवाड़ी के लगता हुआ है। जो गुड़गाव व दिल्ली के पास है। इस कारण महामारी में यहां दिल्ली तक के मरीज आए हैं। जिसका फायदा उठा कर मरीजों को भर्ती किया गया है। दिल्ली के मरीज सतीश जैन को अंजूमन हॉस्पिटल में भर्ती कराया। जिसके परिजनों से केवल साढ़े तीन घंटे में 36 हजार रुपए वसूल लिए। इसके बाद उसकी मौत भी हो गई। एक दूसरे मरीज से चार दिन के एक लाख 20 हजार रुपए बेड चार्ज लिए और 5 रेमडेसिवीर लगाने के 76 हजार रुपए अलग से लेने की शिकायत की गई है।
सबसे बड़ा शक यहां
मरीज के परिजनों ने बताया कि उनके मरीज को रेमडेसिवीर इंजेक्शन लगाए गए हैं। ये इंजेक्शन लगाते समय डॉक्टर ने यह भी कहा कि इससे कोई फायदा नहीं हुआ तो नुकसान भी नहीं होगा। यह हमारी गारंटी है। इससे संदेह जाहिर होता है कि असल में रेमडेसिवीर इंजेक्शन लगाए गए या केवल मोटी रकम वसूलने के नाम पर दूसरे कोई साधारण इंजेक्शन लगा दिए गए।
रेमडेसिवीर इंजेक्शन लाए कहां से, प्रशासन से नहीं मिले
असल में टपूकड़ा के इस अस्पताल को कोरोना मरीज भर्ती करने की अनुमति नहीं मिली थी। केवल सीएमएचओ के पास आवेदन किया था। मंजूरी नहीं मिली थी। इससे पहले ही मरीज भर्ती करने शुरू कर दिए। जब अनुमति नहीं मिली तो रेमडेसिवीर इंजेक्शन नहीं मिल सकते। इस अस्पताल में एक रेमडेसिवीर इंजेक्शन के 15 से 20 हजार रुपए वसूल किए गए हैं। अब मसला ये है कि इंजेक्शन असली लगे या नकली। यह जांच होने पर ही सामने आ सकेगा।
मौके पर अवगत कराया
विपुल गर्ग ने कलेक्टर को शिकायत की तो बुधवार को सीएमएचओ व एमडीएम मौके पर जांच करने गए। लेकिन, कोई कार्रवाई नहीं की गई है। केवल जांच पूरी होने के बाद कार्रवाई किए जाने को कहा गया है।
मृत्यु प्रमाण पत्र कहरानी का, स्लिप टपूकड़ा
मरीजों की मृत्यु के बाद उनके परिजनों को जो प्रमाणा पत्र दे रहे हैं वह कहरानी के अस्पताल के पते से दिए हैं। जबकि स्लिप टपूकड़ा के पते से काटी गई। मरीज टूपकड़ा में भर्ती हुए हैं। परिजन बोले कि यह भी घालमेल है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn